Številka: 371-30/2021

 Datum: 31. 3. 2021

**ZADEVA: POVABILO K ODDAJI PONUDBE**

Zveza: ELENA Mobility Slovenia – Sustainable mobility programme in Slovenia

Skladno z Navodilom za oddajo javnih naročil št. 43000-1/2017-6 Mestne občine Maribor, z dne 29.12.2017 in spremembami in dopolnitvami navodil za oddajo javnih naročil z dne 05.09.2018 in 30.1.2019), na podlagi katerega naročnik poziva vse zainteresirane ponudnike, da oddajo svojo ponudbo za **Izdelava projektne dokumentacije PZI za projekt Ureditev Gregorčičeve ulice**

**NAROČNIK:**

**Mestna občina Novo mesto**

Seidlova cesta 1

8000 Novo mesto

**V IMENU IN PO POOBLASTILU:**

**Mestna občina Maribor**

Ulica Heroja Staneta 1

2000 Maribor

**OPIS PREDMETA EVIDENČNEGA NAROČILA:**

Predmet javnega naročila je podrobneje opredeljen v priloženi projektni nalogi.

Ponudba se izdela v slovenskem jeziku. Cene so izražene v evrih in morajo vsebovati vse stroške, popust, rabate in DDV.

Ponudnik v ponudbi predloži naslednjo dokumentacijo:

* Ponudbeno dokumentacijo z rekapitulacijo ponudbenega predračuna
* Projektna naloga
* Izjavo o izpolnjevanju tehnične in kadrovske sposobnosti

**MERILO ZA ODDAJO JAVNEGA NAROČILA:**

Merilo za oddajo javnega naročila je najnižja končna ponudbena cena z DDV, ob izpolnitvi vseh zahtev naročnika, ki izhajajo iz tega poziva.

1. **Tehnični pogoj**
* v zadnjih **petih letih** pred rokom za oddajo ponudbe sam ali s partnerji izdelal **najmanj 1 projektno dokumentacijo** faze najmanj DGD ali PZI in sicer za izvedbo ukrepov trajnostne mobilnosti (skupni prometi prostor »Shared Space«, peš cone, ureditev kolesarskih površin, ipd….) na javnih prometnih površinah kot so trgi, javne ceste,…, ki po enotni klasifikaciji objektov zapade pod CC-SI 12112 – Lokalne ceste in javne poti, nekategorizirane ceste in gozdne ceste, pri čemer je bila vrednost projektiranja vsaj 19.000,00 EUR brez DDV.
* v zadnjih **petih letih** pred rokom za oddajo ponudbe sam ali s partnerji izdelal **najmanj 1 projektno dokumentacijo** faze najmanj DGD ali PZI in sicer za rekonstrukcijo javne površine ceste z ureditvijo komunalnih vodov, pri čemer je vrednost investicijskega projekta znašala vsaj 1.500.000 EUR brez DDV, ter je bilo za objekt pridobljeno uporabno dovoljenje.
1. **Kadrovski pogoj:**

Ponudnik mora izkazati da:

* je imenovani vodja projekta v obdobju zadnjih pet let od datuma oddaje JN opravljal funkcijo vodje projekta, katerega predmet je bila priprava dokumentacije za pridobitev gradbenega dovoljenja (DGD oz. PGD) ali dokumentacije za izvedbo gradnje (PZI) za rekonstrukcijo ali obnovo javne ceste.
* je imenovani vodja projekta - načrt arhitekture v obdobju zadnjih pet let od datuma oddaje JN opravljal funkcijo vodje projekta kot pooblaščeni arhitekt, katerega predmet je bila priprava dokumentacije za pridobitev gradbenega dovoljenja (DGD oz. PGD) ali dokumentacije za izvedbo gradnje (PZI) za arhitekturno ureditev trga ali javne ceste v skupni prometni prostor »Shared Space«, pri čemer je bila vrednost investicije vsaj 350.000 EUR brez DDV.

**POGAJANJA:**

Naročnik si pridržuje pravico izvesti s ponudniki pogajanja o ceni, da zagotovi gospodarno porabo proračunskih sredstev. Prav tako si naročnik po izvedenih pogajanjih pridružuje pravico in odloči da nekatere sklope odda, nekatere pa ne.

**ROK ZA DOBAVO/IZVEDBO NAROČILA:**

|  |  |  |
| --- | --- | --- |
| **Faza** | **Naziv** | **Rok** |
| a) | Projektna dokumentacija za izvedbo (PZI) – SKLOP 2 | 30 koledarskih dni za SKLOP 2 |
| b) | Projektna dokumentacija za izvedbo (PZI) – SKLOP 1, SKLOP 3 – SKLOP 6 | 45 koledarskih dni po predaji SKLOP 2 |

**NAČIN IN ROK PLAČILA:**

Naročnik bo izdelovalcu plačal izvedena dela 30. dan po prejemu pravilno izstavljenega računa s priloženim dokazilom o uspešno izvedenih nalogah in predanih poročilih.

**ROK ZA ODDAJO PONUDBE:**

Rok za oddajo ponudbe je **8. aprila 2021 do 10:00 ure**. Ponudbe, ki ne bodo prispele v navedenem roku, ne bodo upoštevane.

**NAČIN IN KRAJ ODDAJE PONUDBE:**

Podpisano in žigosano ponudbo na predpisanem obrazcu s prilogami, ki jih je določil naročnik posredujte v predpisanem roku skenirano na elektronski naslov: peter.gersic@novomesto.si.

**PONUDBA MORA OBSEGATI IN SE NANAŠATI NA:**

V ponudbi morajo biti zajeta vsa dela, ki so potrebna za uspešno izvedbo predmeta naročila.

Ponudba mora obsegati:

* izpolnjen Obrazec 1;
* izpolnjeno Specifikacijo del in odgovornega kadra

Ponudba mora biti veljavna najmanj 90 dni od datuma ponudbe. V kolikor bo rok veljavnosti krajši od zahtevanega, se ponudba izloči.

Povabilu so priložene priloge, ki so sestavni del ponudbe:

* Vzorec pogodbe (ni potrebno priložiti ponudbi)

**ODDAJA NAROČILA:**

Naročnik bo z izbranim ponudnikom sklenil pogodbo.

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

**DODATNE INFORMACIJE V ZVEZI Z IZDELAVO PONUDBE DOBITE NA NASLOVU NAROČNIKA:**

* kontaktna oseba: Peter Geršič
* e-naslov: peter.gersic@novomesto.si
* telefonska številka: 07 / 39 39 350

**Naročnik bo obvestilo o oddaji naročila posredoval po elektronski pošti vsem ponudnikom, ki bodo pravočasno oddali ponudbo, zato morajo ponudniki v svoji ponudbi obvezno navesti elektronski naslov ponudnika.**

Pripravil:

|  |  |  |
| --- | --- | --- |
| Peter Geršičstrokovni sodelavec za razvojin pametne skupnosti |  |  |
| dr. Iztok Kovačičvodja Urada za prostor in razvoj |  | mag. Gregor Macedonižupan |

Priloge:

1. Obrazec 1
2. Projektna naloga
3. Vzorec pogodbe